cyanic-selkie/wikianc huggingface dataset:
אנוסיס
לאחר העצמאות
כיום, קפריסין היא מדינה המוכרת על ידי מדינות העולם והיא חברה מן המניין ב. היא שומרת על יחסים הדוקים עם יוון מאז 2004, אך האיחוד אינו עוד מטרתה של אף מפלגה פוליטית בקפריסין וביוון.
רחוב עמק רפאים
רחוב עמק רפאים הוא רחוב בדרום ירושלים העובר בשכונות המושבה הגרמנית והמושבה היוונית. תחילתו של הרחוב בהתפצלות מדרך בית לחם ליד גן הפעמון והתחנה הראשונה, והוא נמשך דרומה עד לצומת אורנים בקצה המושבה היוונית. לרחוב חשיבות מסחרית ותרבותית רבה, ולאורכו מסעדות, בתי קפה ובתי עסק רבים. בעתיד מתוכנן לעבור בו הקו הכחול של הרכבת הקלה בירושלים.
היסטוריה
בתחילתו היה הרחוב דרך עפר קטנה שהובילה מירושלים לכפר בית צפאפא. בשנת 1873 הוקמה לאורכה המושבה הגרמנית על ידי עדת הטמפלרים, וחלק מהדרך נסלל והפך לרחוב הראשי במושבה.
עם תהליך היציאה מן החומות הוקמו באזור שכונות נוספות - בקעה וקטמון על ידי ערבים-נוצרים והמושבה היוונית בידי נוצרים יוונים מהרובע הנוצרי, וגם המושבה הגרמנית גדלה והתפתחה. חשיבותו של הרחוב עלתה ובתים רבים נבנו לאורכו, רבים מהם נבנו על ידי משפחות עשירות מהעיר העתיקה והיו גדולים ומפוארים.
במלחמת העצמאות ננטשו רוב הבתים על ידי תושביהם הערבים, מלבד כמה נוצרים מהמושבה היוונית. לאחר המלחמה הושיבה המדינה בבתים הנטושים עולים חדשים. חשיבותו והדרו של הרחוב ירדו עם עזיבת תושביו העשירים, וחלק מהבתים בו הוזנחו או הורחבו ללא התחשבות בערכיהם האדריכליים.
עם הזמן הפך הרחוב למבוקש בקרב תושבים אמידים, בזכות קרבתו ונגישותו למרכז העיר והאופי הכפרי המיוחד של השכונה ובתיה.
לקראת סוף המאה ה-20 התפתח הרחוב כמוקד בילוי והסעדה, ונפתחו בו מסעדות, בתי קפה, ברים ובתי עסק שונים, ומתקיימים בו אירועים ופסטיבלים שונים, כמו גם שוק איכרים קבוע. ב-9 בספטמבר 2003, במהלך האינתיפאדה השנייה, התבצע פיגוע התאבדות בקפה הלל (בית הקפה היה ממוקם ב"בית הלבן", שברחוב עמק רפאים מס' 56). למרות זאת, ובעיקר עם סיומה של האינתיפאדה, חזרו רחוב עמק רפאים והמושבה הגרמנית להיות אחד האזורים התוססים בעיר המאופיין במבלים רבים, בדגש על אוכלוסייה אנגלו-סקסית מן האזור.
במסגרת המערך להסעת המונים בירושלים מתוכננת לעבור ברחוב שלוחה של הקו הכחול של הרכבת הקלה בירושלים. במקור תוכננה השלוחה לעבור בתוואי המסילה הישנה, אך לאחר הקמת פארק המסילה ובעקבות מחאת תושבים הועבר מסלול הקו לרחוב עמק רפאים. התוכנית נתקלה גם היא בהתנגדות מצד תושבים ובעלי עסקים שהגיעה לשיאה ב-2018 בשורת אירועי מחאה לצד התנגדויות שהוגשו לוועדות התכנון והבניה. לאור המחאה נבחנו חלופות שכללו מעבר הקו בתוואי פארק המסילה מעל ומתחת לפני הקרקע, וכן בדרך חברון, אך לבסוף הוחלט להיצמד לתוכנית הקיימת ; תוכנית הקו אושרה ביוני 2018 בוועדה המחוזית, ובאפריל 2020 פורסמו מסמכי המיון למכרז להקמת הקו.
מהלך הרחוב
רחוב עמק רפאים ישר כמעט לחלוטין, ובחלקו הוא מקביל למסילת הרכבת הישנה שהפכה לפארק. הוא מתחיל בפיצול מדרך בית לחם מול מתחם התחנה הראשונה, מדרום לגן הפעמון. כאן הוא נכנס למושבה הגרמנית, ורחובות קטנים מתפצלים ממנו לשני הצדדים. במרכזו נמצאת כיכר חכמי יוון, בה הוא מצטלב עם רחוב רחל אמנו. מכאן שייכים הבתים למושבה היוונית. הרחוב מסתיים בצומת אורנים המחבר את הרחובות פייר קניג, אלעזר המודעי, בן זכאי, עמק רפאים ופארק המסילה, בתפר שבין השכונות קטמון, בקעה ומקור חיים.
בתים ואתרים ברחוב
מבני ציבור: בתים פרטיים בעלי עניין אדריכלי: בתי קברות: נקודות נוספות בעלות עניין:
אופנה במדינות המערב בשנים 1945–1959
האופנה במדינות המערב בשנים 1945–1959, בתקופה שלאחר מלחמת העולם השנייה, מזוהה במיוחד עם אופנת ההוט קוטור שהפכה פופולרית בעקבות שנות הצנע של המלחמה - ביגוד ואביזרי אופנה יוקרתיים שהוכנו והותאמו באופן אישי - שהחלה לצבור פופולריות לאחר מלחמת העולם השנייה, לאחר שמדינות המערב יצאו מכלכלת הצנע של המלחמה, ופריז חזרה להיות בירת האופנה העולמית. אחת התוצאות של השגשוג הכלכלי שלאחר מלחמת העולם השנייה הייתה זמינות רבה של בדים סינתטיים וחומרים כמו ניילון, ופוליאסטר, אשר היו נוחים לכביסה.
הכתפיים המרובעות והחצאיות הקצרות חלפו מהאופנה, והתחלפו בעיצובי צורות וצלליות בבד ובעיצוב בגדים המחמיאים מאוד לצורת הגוף הנשית, דוגמת דיור. אופנה זו באה לידי ביטוי, בדרך כלל, בגזרת כתפיים צרות, מותניים צמודים, דגש על חזה, חצאיות ארוכות יותר, ולרוב בעלות שוליים רחבות יותר. באמצע שנות ה-50 אופנה זו פינתה בתורה את מקומה לאופנה חדשה של ביגוד שאינו מותאם אישית לצורת הגוף, וחלק מבגדים אלו כונו על ידי מגזין ווג "שמלת חולצת טריקו". מגמה חדשה, שצברה תאוצה בתקופה זו, הייתה שבני הנוער פיתחו אופנה משלהם, במקום להתלבש בדומה להוריהם כמו בעשורים הקודמים.
מעל לקפל
מונח זה עשוי גם לשמש באופן כללי יותר להתייחסות לכל דבר שמוצג בצורה בולטת או שנמצא בעדיפות הגבוהה ביותר. המונח מעל לקפל משמש בעולם בניית האתרים, קידום אתרים והמונטיזציה, לאותו חלק בדף האינטרנט הגלוי ללא צורך בגלילה. לעומת זאת, חלקים בעמוד שהופכים לזמינים אחרי גלילה מתוארים כחלקים שנמצאים מתחת לקפל (BTF).
אופנה במדינות המערב בשנים 1945–1959
אופנת צעירים
בשנות החמישים תרבות הפופ הייתה ממוקדת יותר מאי פעם בבני נוער ובתחומי העניין שלהם, ובמיוחד בתרבות הרוקנרול. אופנת הנוער השפיעה רבות על תעשיית האופנה במהלך העשור. בעוד שבעבר בני הנוער נהגו להתלבש באופן דומה להוריהם, במהלך שנות החמישים התפתח סגנון אופנתי לבני הנוער שהיה מרדני ושונה.
מעל לקפל
בעיצוב אתרי אינטרנט
כאמור, המונח מעל לקפל משמש גם בתחום עיצוב האתרים בהתייחסות לחלק דף האינטרנט שגלוי ללא גלילה. היות שקיימים שינויים מהותיים בין גודלי מסך שונים אין הגדרה קבועה למספר הפיקסלים שמגדירים את מיקום הקפל. הסיבה לכך היא שרזולוציות מסך שונות מציגות את דפי האתרים בגדלים שונים. בנוסף, אתרי אינטרנט רבים מתאימים את פריסת הדף לגודל חלון הדפדפן ולכן מיקום הקפל יכול להשתנות בין מסך למסך גם כאשר מדובר באותו אתר בדיוק.
אופנה במדינות המערב בשנים 1945–1959
אייווי ליג
בתחילת שנות החמישים הסגנון האופנתי "אייווי ליג" הפך פופולרי בקרב צעירים אמידים בתיכונים ומכללות בצפון מזרח ארצות הברית, ובמיוחד בקמפוסים במכללות האמריקניות של ליגת הקיסוס. פריטים נפוצים באופנה זו כללו סוודר קרדיגן, אפודת סוודר, חולצות אוקספורד לבנות, עניבות טוטאל או האחים ברוקס, עניבות אסקוט, ומעילי ספורט מטוויד או מפלנל.
מעל לקפל
בעיצוב אתרי אינטרנט
עם זאת, חברות רבות המפרסמות באינטרנט דורשות להציב את מודעותיהן מעל לקפל. מחקר שבוצע על ידי גוגל חשף כי חשיפת הפרסומות מושפעת ממיקומן באופן יחסי לקפל, שכן ישנה ירידה משמעותית בצפייה מתחת לקפל. כל חברה נוטה להשתמש בהגדרה משלה לקפל. רשת הפרסום BlogHer, למשל, מגדירה את מיקום הקפל כ-768 הפיקסלים העליונים בדף. רשת הפרסום FoodieBlogRoll מגדירה את הקפל כ-1000 הפיקסלים העליונים.
אופנה במדינות המערב בשנים 1945–1959
גריזרים
במהלך העשור תת-תרבות הגריזרים (Greasers) הפכה פופולרית בקרב צעירים רבים מהמעמד העובד בארצות הברית. אחד מהמאפיינים הבולטים ביותר לאופנה של תת-תרבות זו היו תסרוקות שעוצבו באמצעות שימוש במוצרי שיער כגון פומייד או ג'ל, אשר חייב סירוק תכוף של השיער על מנת לשמור על המראה של התסרוקת. תסרוקות פופולריות הושפעו בעיקר מאמני רוק אנד רול ורוקבילי כמו אלביס פרסלי.
מבחינת לבוש, גריזרים נהגו ללבוש מכנסי ג'ינס כחולים כהים של ליוויס, נעלי עור שחורות או חומות גבוהות, חולצות טריקו שחורות או לבנות, ומעילי ג'ינס או מעילי עור.
מעל לקפל
שימושים אחרים
גם תוצאות חיפוש של שאילתות באינטרנט מופיעות באופן דומה. מאמצי אופטימיזציה רבים מושקעים בניסיון להשיג את המיקום הגבוה ביותר (קרוב ככל האפשר למקום הראשון) עבור המונחים או המשפטים אותם מחפשים הגולשים. מקדמי אתרים רבים משקיעים מאמצים בהצגת אתרי אינטרנט באזור שנמצא "מעל לקפל" בדפי תוצאות החיפוש ובמיוחד בדף התוצאות הראשון.
דוגמה פחות נפוצה היא קורות החיים, שם המידע החשוב והרלוונטי ביותר לחיפוש העבודה נדרש להופיע בשליש העליון כדי שיתפוס את תשומת לב הקורא. למרות העובדה שמרבית הפונים מגישים קורות חיים למעסיקים באופן אלקטרוני, והבקשות כבר לא מקופלות לשלוש כדי להתאים למעטפה, אותה עצה עדיין נותרה.
אופנה במדינות המערב בשנים 1945–1959
ביטניקים
בשנות החמישים המאוחרות ובמהלך שנות השישים תת-התרבות ההיפית צמחה בחלקים הבוהמים של לונדון, פריז ובמרכזים העירוניים של ארצות הברית. סוודרים שחורים, סנדלים, משקפי שמש, חולצות מפוספסות, וכומתות הפכו פופולריות בקרב ביטניקים.
מעל לקפל
מתחת לקפל
החלק של הדף שאינו מעל לקפל.
אופנה במדינות המערב בשנים 1945–1959
בגדי ילדים בשנים 1945–1959
בשל תופעת הבייבי בום שאירעה בתקופה שלאחר המלחמה היה ביקוש גבוה למדיי לבגדי ילדים. בגדי ילדים החלו להיות באיכות גבוהה יותר בתקופה זו.
מעל לקפל
מתחת לקפל
כאשר אפל נדרשה לפרסם הודעה כי סמסונג לא הפרה את עיצובי החברה, הועלו תלונות לפיהן קוד ה-Javascript של אתר החברה בבריטניה השאיר את ההודעה מוסתרת "מתחת לקפל".
יחסי אוסטרליה–מונטנגרו
יחסי אוסטרליה–מונטנגרו הם היחסים הדיפלומטיים הרשמיים שבין קהיליית אוסטרליה לבין רפובליקת מונטנגרו.
סקירה כללית
אוסטרליה הכירה במונטנגרו באופן רשמי ב-27 ביוני 2006. יחסים דיפלומטיים בין שתי המדינות כוננו ב-1 בספטמבר 2006.
בשנת 2016, הסחר הכולל בין שתי המדינות הסתכם ב-493,000 אירו. הייבוא מאוסטרליה למונטנגרו עמד על ערך של 68,000 יורו, והייצוא לאוסטרליה ממונטנגרו עמד על 426,000 יורו. ערכן של השקעות ישירות של אוסטרלים במונטנגרו נמדד בשנת 2012 ועמד על 1,699,924,06 יורו.
ב-2011, במהלך מפקד האוכלוסין האוסטרלי, 1,553 איש הצהירו כי הם מונטנגרים במקור, או ממוצא מונטנגרי.
You Only Love Me
You Only Love Me (בעברית: תאהב רק אותי) הוא סינגל שהוקלט על ידי הזמרת-יוצרת הבריטית ריטה אורה. השיר יצא לאור ב-27 בינואר 2023, על ידי חברת התקליטים BMG רייטס מנג'מנט, כסינגל הראשון מתוך האלבום האולפן השלישי שלה You & I.
רקע והרכב
"You Only Love Me" יצא לאור והיה זמין להורדה דיגיטלית וסטרימינג על ידי חברת התקליטים BMG רייטס מנג'מנט ב-27 בינואר 2023. חברת התקליטים הכריזה שהוא הסינגל המוביל מתוך אלבום האולפן השלישי של אורה. השיר נכתב על ידי ריטה אורה לצד קורי סנדרס, אל קמפבל, ג'ון מגווייר, לואיס תומפסון, פיבי ג'ספר ורורי אדמס והופק על ידי תומפסון ואוק פלדר. אורה סיפרה כי משמעות השיר, "עם [השיר] והאלבום הקרוב שלי, רציתי לתפוס את הפגיעות שחוויתי כשפתחתי את עצמי לאהבה ונכנסתי לשלב חדש של החיים".
מבחינה מוזיקלית, "You Only Love Me" הוא שיר דאנס אלקטרוני, דאנס ואלקטרופופ.
פטר ארש
פטר אֵרֵש (בהונגרית: Erős Peter, 22 בספטמבר 1932 – 12 בספטמבר 2014) היה מנצח הונגרי-אמריקאי.
ביוגרפיה
פטר ארש נולד בבודפשט ולמד באקדמיה למוזיקה ע"ש פרנץ ליסט. בין מוריו באקדמיה נמנו זולטאן קודאי (הלחנה), לאו ויינר (מוזיקה קאמרית ולסלו שומוג'י (ניצוח).
בשנת 1956, בזמן המרד ההונגרי, היגר ארש להולנד. בגיל 27 התמנה למנצח-שותף של תזמורת הקונצרטחבאו המלכותית באמסטרדם, משרה בה החזיק במשך חמש שנים. בתקופת שהותו באמסטרדם, עזר לאוטו קלמפרר בהפקות אופרה לפסטיבל הולנד. בעונות הקיץ של 1960 ו-1961 עבד כמאמן ועזר להנס קנאפרטסבוש בפסטיבל ביירוית, וב-1961 היה מנצח עוזר לפרנץ פריצ'אי בהפקת אידומניאו של מוצרט בפסטיבל זלצבורג. הוא המשיך לעבוד לצד פריצ'אי בזלצבורג ובברלין עם התזמורת הסימפונית הגרמנית ודויטשה גרמופון עד שנת 1964. בשנת 1965, יצא ארש בפעם הראשונה לארצות הברית בהזמנתו של גיאורג סל לעבוד עמו ועם תזמורת קליבלנד במלגה של קרן קולאס.
You Only Love Me
וידאו קליפ
הווידאו הקליפ של "You Only Love Me" הועלה לערוץ היוטיוב הרשמי של ריטה אורה ב-27 בינואר 2023.
פטר ארש
ביוגרפיה
מינוייו העיקריים היו כמנהל מוזיקלי ומנצח של התזמורת הסימפונית של מאלמה בשוודיה (1969-1966), תאגיד השידור האוסטרלי (בשנים 1969-1967 בסידני ומלבורן; בין 1975 ל-1979 בפרת), התזמורת הסימפונית של סן דייגו והתזמורת הקאמרית לה הויה (1980-1971), והתזמורת הסימפונית אלבורג (1989-1982) בדנמרק.
כמנצח אורח, הופיע פטר ארש בקביעות עם תזמורות סימפוניות חשובות ולהקות אופרה בחמש יבשות, בהן התזמורת הסימפונית של שיקגו, תזמורת קליבלנד, התזמורת הסימפונית הלאומית של ארצות הברית, תזמורת סיאטל, התזמורת הסימפונית של סן פרנסיסקו, התזמורת הפילהרמונית הישראלית, הפילהרמונית המלכותית, פילהרמוניקר המבורג, התזמורת הפילהרמונית המלכותית של סטוקהולם, האופרה המלכותית השוודית בסטוקהולם, האופרה הממלכתית של המבורג, התזמורת הפילהרמונית של האג והתזמורת הסקוטית הלאומית, וכן יצא לתשעה סיורי קונצרטים בדרום אפריקה. בשנים 1983 ו-1985 קיבל את פרסי ASCAP על שילוב מוזיקה של מלחינים אמריקאים בתוכניות הקונצרטים.
ארש הגיע לאוניברסיטת וושינגטון בסיאטל, וושינגטון בשנת 1989 כפרופסור במענק מוריסון לניצוח וכמנהל מוזיקלי ומנצח של התזמורת הסימפונית והאופרה של האוניברסיטה, שם לימד עד פרישתו ב-2010; נכון ל-2013, מעמדו הוא של פרופסור אמריטוס. כמו כן לימד ניצוח בשנים 1965-1960 בקונסרבטוריון של אמסטרדם, שם היו בין תלמידיו האנס פונק, אדו דה וארט ויאן סטולן, וכיהן כמנהל הפעילות התזמורתית והאופראית בקונסרבטוריון פיבודי למוזיקה בשנים 1985-1982.
בהיענות לבקשה אישית מנכדתו של ריכרד וגנר פרידלינד, ניצח פטר ארש על הקובץ הראשון של הקלטות יצירותיו התזמורתיות של אבי פרידלינד, זיגפריד וגנר. שני תקליטורים יצאו בחברת דליזה, עם התזמורת הסימפונית אלאבורג בניצוח ארש: הסימפוניה בדו מז'ור והפואמות הסימפוניות Glück, Und wenn die Welt voll Teufel wär (סקרצו), Weltersteinspielung ו-Sehnsucht עוד ניצח על הקלטת האופרה "ישו לפני הורדוס" מאת המלחין גבריאל פון ויידיץ' (1969-1888) עם התזמורת הסימפונית של סן דייגו.
נפטר בסיאטל ב-12 בספטמבר 2014.
שודדי הקאריביים (סדרת סרטים)
שודדי הקאריביים (באנגלית: Pirates of the Caribbean) הוא זיכיון סדרת סרטי קולנוע אמריקאיים מסוגת הרפתקאות־פעולה מצליחה שהחלה בשנת 2003. שלושת הסרטים הראשונים בסדרה בוימו על ידי הבמאי גור ורבינסקי, הרביעי על ידי רוב מארשל והחמישי על ידי יואכים רונינג ואספן סאנדברג. סדרת הסרטים הופקה בידי ג'רי ברוקהיימר. בסרטים מככבים אנסמבל של שחקנים כדוגמת ג'וני דפ, אורלנדו בלום, קירה נייטלי, ג'פרי ראש, ביל ניי, סטלאן סקארסגארד, ג'ק דוונפורט, טום הולנדר, נעמי האריס ופנלופה קרוז.
הסרטים עוסקים בהווי האגדתי והסטריאוטיפי של שודדי הים כפי שמתואר בתרבות הפופולרית, הכוללים אלמנטים של תככים ובגידות, הרג, ביזה, קרב חרבות, קרב אקדחים, ספינות מקוללות, קללות גורל עתיקות, קפטנים עם רגל מעץ, אוצרות עתיקים, שדים ורוחות ובקבוקי רום לרוב. את ההשראה לסרטים קיבל ורבינסקי ממתקן השעשועים העונה על אותו שם בפארק השעשועים דיסנילנד, ובעקבותיהם הוסיפו לאטרקציה בדיסנילנד חלק מדמויות הסרט. מספר סצינות הושפעו ממשחק המחשב המפורסם "אי הקופים", כמו למשל הסצנה בסרט השני בה ג'ק ספארו חותר בארון מתים, סצנת הקניבלים ודמותה של טיה דאלמה בעלת כוחות הכישוף שהבקתה בה התגוררה שכנה במעמקי ביצה.
הסרט הראשון קיבל ביקורות חיוביות. ארבעת הסרטים קיבלו ביקורות שליליות. הציון באתר הביקורות Rotten Tomatoes הולך ויורד מסרט לסרט. חמשת הסרטים הראשונים הכניסו כ-4.5 מיליארד דולר בסך הכול. זיכיון הסרטים מדורג במקום השמיני ברשימת הזיכיונות שוברי הקופות הגדולים בכל הזמנים.
שודדי הקאריביים 1: קללת הפנינה השחורה
הסרט יצא לאקרנים ב־9 ביולי 2003. אליזבת' סוואן, ביתו של מושל פורט־רויאל, נחטפת על ידי צוות ספינת 'הפנינה השחורה' בראשותו של קפטן הקטור ברבוסה, על מנת לשחררם מקללה שרובצת עליהם לאחר שגנבו מזהב האצטקים. הנפח וויליאם טרנר, המאוהב באליזבת', משכנע את קפטן ג'ק ספארו לעזור לו להצילה.
הסרט זכה לביקורות חיוביות, ציון של 78% באתר ריכוז הביקורות Rotten Tomatoes, מתוך 195 ביקורות.
שודדי הקאריביים 2: תיבה של איש מת
הסרט יצא לאקרנים ב־7 ביולי 2006. בסרט פוגשים לראשונה את דיווי ג'ונס, ואת "חיית המחמד" הנוראה שלו - הקראקן. לורד קאטלר בקט, חבר חברת הודו המזרחית הבריטית, אוסר את אליזבת' ואת ויל באשמת סיוע לבריחתו של ג'ק ספארו, אך מציע חנינה לוויל אם ירדוף אחר ג'ק ספארו וישיג את המצפן הייחודי שלו בתמורה. ספארו, מצידו, מנסה להשתחרר מכבלי חובו העתיק לקפטן דייווי ג'ונס שליט הימים הרע והאימתני (החוב נגרם מאחר שדווי ג'ונס מינה את ג'ק להיות רב החובל של הפנינה השחורה),ולבסוף ג'ק מצליח להניח את ידו על תיבה שבה שוכן ליבו הפועם של ג'ונס, אך ג'יימס נורינגטון עובד על ג'ק, גונב את הלב של ג'ונס ומביא אותו לבקט. הסרט מסתיים כשטיה דאלמה מציגה את קפטן הקטור ברבוסה שהחזירה לחיים לאחר שג'ק ירה בו בסרט הראשון והרג אותו בפני הצוות של ג'ק במטרה לחלץ את ג'ק מממלכתו של דיווי ג'ונס.
הסרט זכה לביקורות מעורבות, עם ציון 53% באתר ריכוז הביקורות Rotten Tomatoes, מתוך 207 ביקורות.
שודדי הקאריביים 3: סוף העולם
הסרט יצא לאקרנים ב־24 במאי 2007. לורד קאטלר בקט כעת שולט בדייווי ג'ונס כאשר בידו ליבו. בעזרת ספינתו של ג'ונס, 'ההולנדי המעופף', הוא מתכנן לחסל את עסקי הפיראטיות בימי האוקיינוס. צוות 'הפנינה השחורה' צריך להציל את קפטן ג'ק ספארו ממעמקי הים משום שהוא אחד מתשעת מנהיגי הפיראטים המסוגלים להחיות את נשמתה של אלה עתיקה - קליפסו. מסופר כי קליפסו הייתה גם אהובתו של דייוי ג'ונס (לפני ואולי גם קצת אחרי שהפך לתמנוני). בסרט מסופר כי מכיוון שהזניח את חובותיו ופגע באנשים תמימים ולא העביר אותם לעולם המתים, הפך למוטציה נוראה וכך גם צוותו, הכולל בין השאר גם את אביו של וויל טרנר, ביל "אוזן הנעל" טרנר. קפטן ג'ק ספארו מציל את וויל ממוות ודאי והופך אותו לקפטן של "ההולנדי המעופף" לאחר שהוא עוזר לו לדקור את ליבו של דייוי ג'ונס בקרב האחרון, לאחר שתקוותם של אנשי הצוות של הפנינה ובעלי ברית נוספים לא הצליחו לשכנע את קליפסו לעזור להם.
הסרט זכה לביקורות מעורבות, עם ציון 45% באתר ריכוז הביקורות Rotten Tomatoes, מתוך 202 ביקורות.
שודדי הקאריביים 4: זרמים זרים
הסרט יצא לאקרנים ב־18 במאי 2011. והוא עוסק בחיפושם של ג'ק ספארו וקפטן ברבוסה אחר מעיין הנעורים, בעלילה שמבוססת על ספרו של טים פאוורס "זרמים זרים". הספר עצמו מספר על הרפתקאותיו של הפיראט שחור הזקן. הפקת הסרט החלה במאי 2010, ונוסף לג'וני דפ וג'פרי ראש מככבים בסרט איאן מקשיין כשחור הזקן, פנלופה קרוז כביתו אנג'ליקה וקית' ריצ'רדס כקפטן טיג.
הסרט זכה לביקורות גרועות, עם ציון 33% באתר ריכוז הביקורות Rotten Tomatoes, מתוך 238 ביקורות.
שודדי הקאריביים 5: נקמתו של סלזאר
הסרט יצא לאקרנים ב־26 במאי 2017. בנוסף לג'וני דפ (קפטן ג'ק ספארו) וג'פרי ראש (קפטן הקטור ברבוסה) הצטרפו גם חאווייר ברדם בתפקיד קפטן ברנד (ששמו שונה לקפטן סלזאר), וקאיה סקודלריו. הסרט עוסק בניסיונו של בנו של ויל לשתף פעולה עם קפטן ג'ק ספארו על מנת למצוא את הקלשון של פוסידון כדי לבטל את כל הקללות שקיימות בים כדי שבכך ישתחרר גם אביו של וויל מהקללה הרובצת עליו. קפטן סלזאר רוצה להרוג את ג'ק ואת כל הפירטים. הסרט זכה לציון 29% באתר Rotten Tomatoes, מתוך 284 ביקורות.
סרט קצר
ב-18 באוקטובר 2011 יצא הסרט הקצר "Tales of the Code: Wedlocked", בו נראות שתי הבחורות שפגש ג'ק, ג'יזל וסקהרלט ומתכוננות לחתונה איתו, אך למעשה מתברר שהן מוצעות למכירה פומבית על פי חוקי הפיראטים לכל המרבה במחיר.
פיתוח
חברת וולט דיסני הצהירה כי תסריטאי הסרט הרביעי טרי רוסיו נשכר לכתוב את התסריט לסרט החמישי עם התסריטאי־שותף שלו טד אליוט, אך אליוט פרש מהעבודה על התסריט.
ג'וני דפ אישר כי ישתתף בצילומי הסרט אם "התסריט יהיה טוב ומהנה". באוקטובר 2011, המפיק ג'רי ברוקהיימר אישר כי הוא עובד על תסריט עבור הסרט החמישי בסדרה. עקב ההצלחה הפיננסית של הסרט הרביעי בסדרה, במאי הסרט רוב מרשל היה אמור לשוב לביים גם את הסרט החמישי וביולי 2011 אף דווח כי ג'וני דפ חתם על חוזה לגילום דמותו של ג'ק ספארו בסרט נוסף. על פי דיווחים שונים, מפיקים מחברת דיסני טענו כי אורלנדו בלום ישוב לגלם את דמותו של וויל טרנר בסרט החמישי. אך אף הצהרה שכזו לא נשמעה מפי השחקן.
באוגוסט 2012 הדיווח לפיו דפ חתם על חוזה לסרט חמישי אושר רשמית, כאשר ג'וני דפ חתם על חוזה לגילום דמותו של ספארו בסרט ההמשך ובנובמבר 2012 הספינה "נקמת המלכה אן", ששימשה לצילומי החוץ של הספינה "הפנינה השחורה" הועברה מלונג ביץ', קליפורניה להוואיי, שם נערכו גם צילומי הסרט הרביעי בסדרה.
טרום־הפקה
ב־14 בינואר 2013 אישרו אולפני וולט דיסני וג'וני דפ כי הפקת הסרט החמישי בסדרה יצאה לדרך, והסרט צפוי לצאת לאקרנים ב־10 ביולי 2015. ב־9 במאי 2013 אתר האינטרנט Deadline.com דיווח כי פרדריק בונד, רופרט סאנדרס, יואכים רונינג ואספן סאנדברג מועמדים לביים את הסרט הצפוי, ב־29 במאי אותה שנה אושר כי הבמאים הנורווגיים, רונינג וסאנדבג יביימו את הסרט החמישי בסדרה וההפקה תצא לדרך בינואר 2014. באוגוסט 2013 נחשף שמו המלא של הסרט החמישי בסדרה: "שודדי הקאריביים: המתים אינם מדברים".
בספטמבר 2013 חברת וולט דיסני החליטה לדחות את מועד עליית הסרט לאקרנים לקיץ 2016 וב־28 ביולי 2014 חברת וולט דיסני והמפיק ג'רי ברוקהיימר הודיעו כי החליטו לדחות את מועד עליית הסרט לאקרנים ל־7 ביולי 2017.
צילומים וליהוק
צילומי הסרט החלו באפריל 2015. ממשלת אוסטרליה סייעה בתקצוב הסרט הואיל וחלקים ממנו צולמו באוסטרליה, במשך חמישה חודשים. בינואר 2015 הוחל בבניית סט צילומים בהינטרלנד, בחוף הזהב שבקווינסלנד, אוסטרליה.
לצד הבמאים יואכים רונינג ואספן סאנדברג, נשכרו גם ג'ף נתנזון וטרי רוסיו לכתוב את התסריט לסרט. דיסני אישרו כי כריסטוף ואלץ נשקל כמי שצפוי לגלם את הנבל בסרט, אך השחקן פרש לבסוף בשל עומס בלוח הזמנים שלו ובאוקטובר 2014 פורסם כי חאווייר ברדם מנהל מגעים לגילום הנבל בסרט. מלאכת הליהוק נמשכה עד ינואר 2015.
מרחב אפיני
במתמטיקה, מרחב אפיני (נקרא גם ישריה) הוא גאומטריה עם נקודות וישרים, המקיימת כמה אקסיומות פשוטות. למרחב אפיני יש ממד, ומרחב מממד 2 נקרא מישור אפיני. המרחב האפיני מכליל כמה מהתכונות של מרחב אוקלידי. במרחב אפיני ניתן להוסיף וקטור לנקודה כדי לקבל נקודה, להפחית נקודה מנקודה כדי לקבל וקטור, אך לא לחבר נקודות. בפרט, כל נקודה יכולה לתפקד באותה מידה כראשית הצירים. הדוגמה הקלאסית למרחב אפיני היא אוסף הנקודות במרחב וקטורי מעל שדה (או חוג עם חילוק), עם ההזזות של תת-מרחבים חד-ממדיים כישרים.
הגדרה
מנקודת המבט של גאומטריית חילה, מרחב אפיני הוא גאומטריה שיש בה שני טיפוסים, נקודות וישרים, עם יחס חילה ביניהם. מערכת של נקודות וישרים נקראת מרחב ליניארי אם דרך כל שתי נקודות x,y עובר ישר יחיד xy, ויש לפחות שתי נקודות על כל ישר ולפחות שני ישרים. יחס שקילות על הישרים של מרחב ליניארי נקרא יחס הקבלה אם לכל ישר g ולכל נקודה x, יש ישר יחיד הכולל את x ומתייחס ל-g. במרחב ליניארי L עם יחס הקבלה, תת-מרחב U הוא סגור להקבלה אם לכל ישר g ונקודה ב-U, הישר המקביל ל-g דרך הנקודה מוכל כולו ב-U. תת-מרחב של L נקרא תת-מרחב אפיני אם הוא סגור להקבלה. החיתוך של תת-מרחבים אפיניים הוא תת-מרחב אפיני, וכך מוגדר תת-המרחב האפיני הנוצר על ידי קבוצת נקודות S, כחיתוך כל תת-המרחבים האפיניים המכילים אותה.
מרחב אפיני הוא מרחב ליניארי שיש עליו יחס הקבלה, כך שכל תת-מרחב אפיני הנוצר על ידי שלוש נקודות שאינן על ישר אחד, מהווה מישור אפיני. במרחב אפיני שבו יש שלוש נקודות על כל ישר, כל תת-מרחב הוא תת-מרחב אפיני (אבל יש מרחבים אפיניים שבהם שתי נקודות על כל ישר, ושם כל תת-קבוצה של הנקודות מהווה תת-מרחב, וחלק מאלו אינם אפיניים).
מרחב ליניארי המקיים את אקסיומת המקבילים (דרך כל נקודה שאינה על ישר t, עובר ישר יחיד שאינו נחתך עם t) נקרא מישור אפיני. מרחב ליניארי שכל המישורים בו אפיניים מהווה מרחב אפיני, בתנאי שעל כל ישר יש לפחות ארבע נקודות (משפט Buekenhout).
הקשר למרחבים פרויקטיביים
סילוק ישר אחד ממישור פרויקטיבי מניב מישור אפיני, ולהפך, כל מישור אפיני אפשר לשכן במישור פרויקטיבי על ידי הוספת ישר אחד (המכונה "הישר באינסוף") והרחבה מתאימה של יחס החילה. באופן כללי יותר, אם מסירים ממרחב פרויקטיבי את כל הנקודות בעל-מישור, מתקבל מרחב אפיני; וכל מרחב אפיני מתקבל כך, באופן יחיד (עד כדי איזומורפיזם). ההתאמה בין תת-מרחבים אפיניים לתת-מרחבים פרויקטיביים מאפשרת להגדיר במרחב האפיני ממד.
מורפיזמים
העתקה חד-חד-ערכית ועל מקבוצת הנקודות של מרחב אפיני לקבוצת הנקודות של מרחב ליניארי נקראת קולינאציה אם היא מעבירה ישרים לישרים, וקולינאציה שומרת הקבלה אם ישרים מקבילים עוברים לישרים מקבילים. אם על כל ישר יש לפחות שלוש נקודות, אז קולינאציה שומרת תמיד הקבלה. כל קולינאציה שומרת הקבלה משרה העתקה חד-חד-ערכית ועל בין קבוצות הישרים של המרחבים, ומעבירה תת-מרחבים לתת-מרחבים. כמו כן היא שומרת תת-מרחבים אפיניים, ושומרת על בסיסים וממדים. מרחבים אפיניים שיש ביניהם קולינאציה הם איזומורפיים. קולינאציה בין מרחבים פרויקטיביים משרה קולינאציה בין מרחבים אפיניים המתקבלים מהם על ידי הסרת על-מישור, ולהפך, קולינאציה בין מרחבים אפיניים משרה קולינאציה בין המרחבים הפרויקטיביים שהם מגדירים.
קולינאציה שומרת הקבלה a ממרחב אפיני לעצמו היא הזזה אם יש מחלקת הקבלה שהישרים שלה נשמרים, ואין ל-a נקודות שבת (גם הזהות נקראת הזזה). קולינאציה שומרת הקבלה היא הומולוגיה אם יש לה נקודת מרכז (נקודה שכל ישר העובר דרכה נשמר תחת a). קולינאציה מאחד משני הסוגים האלו נקראת קולינאציה מרכזית.
ההתיישבות היהודית ברמת הגולן
ההתיישבות היהודית ברמת הגולן מתועדת החל מהתקופה החשמונאית, כשאלכסנדר ינאי כבש את הגולן, אך כבר במקרא מסופר על שליטה של שבטי ישראל וממלכת ישראל במקום. קרב ידוע נגד הרומאים במרד הגדול נערך בגמלא שברמת הגולן.
בסוף המאה ה-19 - תחילת המאה ה-20, נעשו מספר ניסיונות לחידוש ההתיישבות היהודית בגולן, כחלק מתחילת ההתיישבות היהודית בארץ ישראל בעת החדשה. ניסיונות אלה כשלו מסיבות שונות, ורק לאחר מלחמת ששת הימים חודשה ההתיישבות היהודית בגולן תחת ריבונות מדינת ישראל.
תקופת בית שני
בתקופה החשמונאית סיפח המלך אלכסנדר ינאי את רמת הגולן והפך אותה לחלק מממלכתו. על פי קדמוניות היהודים של יוסף בן מתתיהו במחצית השנייה של המאה ה-1 לפנה"ס, הקים הורדוס, מלך יהודה, כפר גדול מאוכלס יהודים בטופרכיה של הבשן, כדי שיהווה נקודה מבוצרת כנגד תושביו הסורים של חבל טרכון. לצורך כך, הזמין יהודי בשם זמרי שהגיע מבבל, להתיישב במקום יחד עם מאות חייליו וקרוביו שהגיעו עמו, תמורת פטור ממסים, עקב הקושי להתפרנס מאדמה זו. זמרי הקים שם כפר בשם ביתורא ומספר מבצרים, ונעשה למגנם של עולי הרגל היהודים מבבל מפני פעולות האיבה של תושבי טרכון ולמוקד משיכה עבור יהודים רבים אחרים מהסביבה. הפטור ממיסים והביטחון האישי גרמו לגידול משמעותי של האוכלוסייה בחבל הארץ הזה. הפטור נמשך בכל תקופת שלטונו של הורדוס, אולם הופסק על ידי יורשיו ונטל המס אף הוכבד תחת השלטון הרומאי.
בימי המרד הגדול התחולל בגמלא קרב חשוב, המתואר בפירוט על ידי יוסף בן מתתיהו במלחמות היהודים, בין הרומאים ליהודים, והעיר חרבה. יוסף בן מתתיהו, מפקד הגליל בזמן המרד, הורה בשנת 66 לבצר שלוש ערים בגולן, ובהן גמלא, כמעוזו הראשי. הוא מתאר את המצור שהטיל אספסיאנוס שהוביל לכיבוש העיר בשנת 67 ובו בסך הכול נהרגו בעיר 9,000 נפש, מתושבי גמלא ותושבי הכפרים הסמוכים שמצאו בה מחסה מפני הכוחות הרומאים הקרבים.
בשנת 1976 נערכו במקום שזוהה כגמלא חפירות בראשות הארכאולוג שמריהו גוטמן שחשפו את שרידי החומה, מקום פריצתה על ידי הרומאים, מבנים מהעיר ותחמושת מהמצור - אבני קלע וראשי חץ. כמו כן התגלה בחפירה מטבע ברונזה ייחודי אשר הוטבע בגמלא שעליו נכתב "לגאולת ירושלים הקדושה" (במקור לגאלת ירשלם הק). בחפירות נחשפו גם עיר יהודית מהתקופה החשמונאית והתקופה הרומית. נתגלו בה בית כנסת, שרידים רבים של כלי מלחמה, המעידים על הקרב בין היהודים לרומאים, וכן מטבעות שנטבעו בגמלא במרד.
התקופה הביזנטית
במוזיאון עתיקות הגולן מוצגים רבים מימי המשנה והתלמוד בהם פריטי בנייה מבתי הכנסת ועליהם תבליטים של מנורת המקדש, שופר, מחתה וארבעת המינים. מוצגות גם כתובות החקוקות בעברית או בארמית על גבי מצבות. כתובות אחדות מבתי הכנסת מוקדשות לתורמים או לאישים חשובים. החשובה שבהן היא כתובת עברית על גבי משקוף מעוטר מכפר דבורה המזכירה את רבי אלעזר הקפר: "זה בית מדרשו שהלרבי אליעזר הקפר".
בבית הכנסת העתיק בדיר עזיז שבדרום רמת הגולן, נחשף בחפירות אולם מלבני (בזיליקה) שמידותיו 11 מטר על 18 מטר, ובו ערמת אבני גזית, אשר לפי הסברה מקורן בבית הכנסת שחרב ב"רעש שביעית" בשנת 749 לספירה. מתחת לרצפת האולם נמצאו מאות מטבעות, שהמאוחרים ביניהם מימי יוסטיניאנוס הראשון, קיסר האימפריה הביזנטית (הרבע השני של המאה ה-6 לספירה)
ראשית ההתיישבות בעת החדשה
בסוף המאה ה-19 נעשו מספר ניסיונות של יהודים להתיישב בגולן. ב-1886 הייתה ההתיישבות הראשונה בגולן של תושבי צפת שהתיישבו ברמת'ניה; התיישבות זו וההתיישבות מאירופה ומאמריקה, שהתיישבו בקרקעותיו של הברון רוטשילד, שרכש 100,000 דונם בחורן, חוסלו בפקודת ואלי דמשק, שגירש את תושביהם.
ב-1888 הוקמה המושבה בני יהודה שבה היו התיישבו יהודים שומרי מצוות מצפת ומטבריה. חברי האגודה רכשו מתושבי הכפר ביר א-שכום אדמות בסיועו של לורנס אוליפנט, במטרה להקים מושבה חקלאית. באחד משלבי הרחבת שטח היישוב, עמדו אנשי היישוב בתחרות מול רוכשים בהאיים אשר החזיקו בשטחים נוספים באזור. באותה תקופה הקימו אנשי היישוב הישן בארץ ישראל גם את המושבות ראש פינה, מוצא ופתח תקווה, אולם בני יהודה הייתה שונה מהן בכך שהייתה רחוקה הרבה יותר מערים קיימות. במהלך שנות קיומה קיבלה המושבה תמיכה מוגבלת מאוד מהברון רוטשילד, ומאוחר יותר גם מתנועת יק"א, תנועת חובבי ציון הלונדונית (עד 1902), וחברת עזרה הגרמנית (החל מ-1902). לאורך שנות קיומה סבלו מתיישבי בני-יהודה מהתנאים קשים במקום, מגפות וארבה. היא נטשה ויושבה מספר פעמים. לונץ מתאר את היישוב בתחילת המאה ה-20 כמונה 33 נפשות, ולהם רפת. עם פרוץ מלחמת העולם הראשונה בשנת 1914 נשארו במושבה רק שלוש משפחות. בשנת 1920 נשארה במושבה רק משפחה אחת, משפחת ברנשטיין. במאורעות תר"פ 1920 רצח שכן ערבי את פרומא אם משפחת ברנשטיין ואת אחד הבנים, ובעקבות כך עזב הבן שנותר שרגא את בני יהודה.
ב-1905 החלו יהודים מחצי האי קרים שרוסיה להתיישב בבקעת הבטיחה, אך ההתיישבות במקום קרסה בגלל פגעי הקדחת.
בעקבות הסכם ניוקומב-פולה בין השלטונות הבריטים והצרפתים עבר הגולן לשליטת המנדט הצרפתי בסוריה.
בשנת 1944 הוקם בית המלון "מלון מרפא" באל-חמה, בשותפות יהודית ערבית בין זאב ספיר וסולימאן נדיף ביה שקיבל זיכיון משלטונות המנדט הבריטי. במלון היו 45 חדרים. לקראת סיום המנדט הבריטי, בסתיו 1947, נאלץ ספיר לנטוש את אל-חמה מטעמי ביטחון אך עד לתקרית אל-חמה ב-1951 חזר לשם פעמים אחדות עם נציג האו"ם.
תקופת השלטון הישראלי
היישובים הישראלים הראשונים בגולן הוקמו על רקע אידאולוגי וביטחוני על ידי מספר גופים מיישבים, ובהם הקיבוץ המאוחד, איחוד הקבוצות והקיבוצים, הקיבוץ הארצי ותנועת המושבים הדתיים, מיד לאחר כיבוש הגולן במלחמת ששת הימים. היישוב הראשון, מרום גולן, הוקם כבר כחודש לאחר המלחמה, ב-14 ביולי 1967. ב-1969 הוקם ועד יישובי הגולן. באותן שנים הגולן היה שטח מוחזק בידי צה"ל, מנוהל בידי ממשל צבאי. עד שנת 1972 הוקמו ברמת הגולן 15 יישובים.
עם פלישת צבא סוריה לגולן במלחמת יום הכיפורים, פונו היישובים היהודיים מהגולן. כעבור עשרה ימים, לאחר שצה"ל הדף את כוחות סוריה, החלו תושבי הגולן לשוב לבתיהם. תחילה עלו הגברים בלבד והחלו לשקם את ההריסות, ועם שוך הקרבות הצטרפו אליהם גם הנשים והילדים.
בתקופה בין הסכם הפסקת האש ולפני הסכם הפרדת הכוחות עם סוריה, הקים ועד יישובי הגולן את היישוב קשת במטרה למנוע את מסירת קוניטרה ותילי הגעש האסטרטגיים הר חרמונית, בנטל, אביטל ותל פרס לידי הסורים. היישוב הוקם בפאתיה הצפון מערביים של קוניטרה, בבונקר תת-קרקעי מחשש להפגזות סוריות שהיו שכיחות באזור. לבסוף הוא עבר לאזור חושניה.
בסוף שנות ה-70 הוקמה מועצה אזורית חדשה, מועצה אזורית גולן, שכללה את כל שטחי הגולן, למעט שטחי ארבעת הכפרים הדרוזים בצפון הגולן. ב-1976, בתקופת ממשלת רבין הראשונה, הוקמה העיר קצרין.
חוק רמת הגולן, שהתקבל ב-14 בדצמבר 1981, ביטל את הממשל הצבאי והחיל על הגולן את החוק הישראלי ולמעשה סיפח אותו למדינה, על אף שנזהר מלהשתמש במילה "סיפוח" לשם כך.
נכון ל-2022, חיים ברמת הגולן כ-27 אלף יהודים. ברמת הגולן מועצה מקומית יהודית: קצרין, המכונה "בירת הגולן", (7,700 נפש). בנוסף, קיימים ברמת הגולן עוד 33 יישובים יהודיים המאוגדים במועצה אזורית גולן, ובהם מתגוררים כ-19.5 אלף איש; אבני איתן, אודם, אורטל, אל-רום, אלוני הבשן, אלי-עד, אניעם, אפיק, בני יהודה, גבעת יואב, גשור, חד נס, חיספין, יונתן, כנף, כפר חרוב, מבוא חמה, מיצר, מעלה גמלא, מרום גולן, נאות גולן, נוב, נווה אטי"ב, נטור, נמרוד, עין זיוון, קדמת צבי, קלע אלון, קשת, רמות, רמת מגשימים, שעל, ורמת טראמפ.
בגולן פועלת מכללת אוהלו, מכללה אקדמית המתמחה בהכשרת מורים וגננות שעברה לקצרין מאוהלו, ישיבת ההסדר גולן ביישוב חיספין (הוקמה במקור בקוניטרה) ושתי מכינות קדם צבאיות.
לאחר שנים רבות שלא הוקם יישוב יהודי חדש הכריזה הממשלה ביוני 2019 על תוכנית להקמת ישוב חדש בשם רמת טראמפ בצמוד לקלע אלון כהכרת תודה לנשיא ארצות הברית דונלד טראמפ לאחר הצהרתו על הכרת ארצות הברית בריבונות ישראל על רמת הגולן.
בישיבת ממשלה של ממשלת ישראל השלושים ושש בדצמבר 2021 הוחלט על תכונית לעידוד "התוכנית לעידוד צמיחה דמוגרפית ביישובי מועצה אזורית גולן וקצרין לשנים 2022-2025". במסגרת התוכנית, הממשלה תקדם הכפלה של אוכלוסיית רמת הגולן (שעומדת נכון ל-2021 על 53 אלף אנשים). במסגרת התוכנית, יוקמו 2 יישובים ברמת הגולן, אחד ממזרח למושב יונתן והשני מדרום ליישוב שעל, כל אחד מהם צפוי להכיל כ-2000 תושבים. השמות של היישובים יהיו אסיף ומטר. כמו כן, בתוכנית יש התייחסות להרחבת "בירת הגולן", קצרין, שבה שווקו כ-2,500 יחידות דיור. מלבד זאת, משרדי החקלאות, העלייה והקליטה, השיכון והבינוי ישקיעו עשרות מיליונים שקלים בהקמת מוסדות ציבור, שדרוג תשתיות ומתן מענה לעולים}. כמו כן הוחלט כי משרד התחבורה יסלול כביש מהיר חדש שיחבר בין הגולן והגליל לכביש 90, דבר שישפר את הגישה התחבורתית לרמת הגולן. הכביש צפוי להתחיל באזור תעשייה צח"ר בסמוך לראש פינה ולהגיע עד צומת בית המכס.
מעבדה רפואית
מעבדה רפואית או מעבדה קלינית היא מעבדה שבה נערכות בדרך כלל בדיקות על דגימות מעבדה רפואית לצורך קבלת מידע על מצב בריאותו של המטופל בהתייחס לאבחון, טיפול, ומניעה של מחלות. מעבדות רפואיות מתמקדות לכן במדע שימושי, תוך ביצוע בדיקות בדומה לשיטת פסי ייצור תעשייתיים, תוך שימוש במכשור אוטומטי ורובוטים, בניגוד למעבדות ומכוני מחקר המתמקדים במחקר בסיסי ואקדמי.
מקצועות מעבדה רפואית
רפואה מעבדתית מתחלקת לכעשרה מקצועות מעבדה עיקריים, המעוגנים בחקיקה בישראל (תקנות בריאות העם [מעבדות רפואיות]), שכל אחד מהם מתחלק גם הוא למקצועות משנה נוספים : בנוסף לכך קיימים מקצועות מעבדה שאינם מעוגנים נכון להיום בתקנות משרד הבריאות, אך בהחלט נערכות בדיקות מעבדה רפאית גם בתחומים אלה:
סוגי בדיקות מעבדה רפואית
להלן פירוט תפקידי מקצועות המעבדה השונים והבדיקות (באופן כללי) הנערכות במעבדות אלה, כפי שהם מוכרים בישראל ומחוצה לה:
סגל מעבדה רפואית
המטופל בדרך כלל, אינו בא במגע באופן אישי עם עובד המעבדה, למעט באותם מקרים שעובד המעבדה משמש גם כפלבטוטמיסט, לצורך נטילת דגימות דם או וקבלת דגימות לבדיקה אחרים, כגון דם, שתן, מח עצם, מוח ונוזלי מפרקים, זרע וצואה. עם זאת, עובדי מעבדה בכירים בעלי מומחיות ברמה גבוהה עשויים להציע לעיתים קרובות הדרכה וייעוץ, למשל. בהקשר של בדיקות גלוקוז עצמית בדם, ובתחומי מעבדה רפואית במקצועות מעבדה אחרים כמו בדיקות זרע.
מחוץ לישראל
במדינות מסוימות מנוהלות המעבדות הרפואיות באופן בלעדי על ידי רופא מומחה, במקרים אחרים יועץ, רפואי או לא רפואי, עשוי להיות מנהל המעבדה. למדענים קליניים יש הזכות לפרש ולדון בתוצאות הפתולוגיה והמשמעות שלהם.
במדינות רבות באירופה נדרש לפחות תואר ברמת .M.Sc, יכול להיות בעל תואר .Ph.D. צוות רפואי, באנגליה FRCPath). בצרפת רק צוות רפואי (בעלי תואר Pharm.D. או M.D. מומחים בביולוגיה קלינית או פתולוגיה) רשאים לדון בתוצאות מעבדה רפואית. בגרמניה, על מנת להיות מומחה לרפואה מעבדתית לאחר סיום התואר הרפואי נדרשת תקופת הכשרה נוספת בת חמש שנים: שנה אחת ברפואה פנימית ורפואה כללית או בפדיאטריה. 4 שנות רפואה מעבדתית, מתוכן: 1/2 שנה במיקרוביולוגיה, 1/2 שנה בסרולוגיה זיהומית 1/2 שנה במעבדה אימונוהמטולוגית, זכאים לתואר רפואה מעבדתית, לאחר הכשרה של 1 שנה במיקרוביולוגיה, וירולוגיה ואפידמיולוגיה של זיהומים ו 1/2 שנה ברפואת עירויים (בנק דם).
בישראל
מרבית העבודה במעבדה רפואית נעשית על ידי עובד מעבדה רפואית. קיימים שלושה סוגי עובדי מעבדה רפואית: כל עובד מעבדה בישראל חייב לקבל רישוי בצורת "הכרה במעמד כעובד מעבדה רפואית".
רישויו של עובד מעבדה בכל אחת מן הקטגוריות לעיל מתקבל מהאגף לרישוי מקצועות הרפואה והבריאות במשרד בריאות.
צוות של מעבדות קליניות עשוי לכלול:
מוסדות אקדמיים להכשרת עובדי מעבדה רפואית בישראל
בישראל קיימים מספר מוסדות אקדמיים ממכשירים עובדי מעבדה רפואית אקדמיים, המאפשרת לבוגרים לקבל הכרה במעמד (רישיון עיסוק) מטעם משרד הבריאות: עם סיום הלימודים (כעבור 3 שנים) בתוכניות אלו מוענק לבוגרים תואר ראשון במדעי המעבדה הרפואית, המאפשר להם להמשיך לתארים גבוהים יותר באוניברסיטה ולמחקר במכונים אקדמיים, גם בארץ וגם מחוצה כמו כן הבוגרים זכאים לקבלת הכרה במעמד כעובדי מעבדה רפואית אקדמיים ממשרד הבריאות, הפותח בפניהם את האפשרות להשתלב בעבודה במעבדות רפואיות בבתי חולים ובמקומות עבודה נוספים.
תוכניות לימוד לימודי במדעי המעבדה הרפואית מעניקים לסטודנטים הכשרה מקצועית בתחומים כמו מחקר רפואי ומעבדנות רפואיות, מספקים להם ידע בשיטות עבודה מתקדמות בתחומי המעבדה השונים לרבות ביולוגיה המולקולרית, אימונולוגיה, מיקרוביולוגיה, פרזיטולוגיה, ביוכימיה, ההנדסה הגנטית ועוד.
בוגרי המסלול זכאים לתואר אקדמי ראשון (B.Med.Lab.Sc), ויכולים להשתלב בין השאר במחקר האקדמי והרפואי, ובעבודה במעבדה. תוכניות מסוימות מקנות תואר BSc.
מיקום וסוגי מעבדות רפואיות
מעבדות רפואיות מצויות במוסדות רפואה ממשלתיים, ציבורים ופרטיים כמו בתי חולים, קופות חולים וכן קיימות מעבדות רפואיות פרטיות שאינן קשורות למוסדות רפואה.
תפוצתן של מעבדות רפואיות וחלוקתן לפי תת-תחומים במוסדות רפואה משתנה מאוד ממקום אחד למשנהו. לדוגמה, מעבדה למיקרוביולוגיה, יכולה להיות מעבדה יחידה הכוללת את הבדיקות של מקצועות המשנה, בעוד שבמוסדות רפואה אחרים (גדולים בדרך כלל) תתכנה מעבדות עצמאיות של מקצועות המשנה כמו, בקטריולוגיה, וירולוגיה, מיקולוגיה או פרזיטלוגיה.
הטיפול בדגימות ותזרים עבודה
הטיפול בדגימות מעבדה מתחיל בדרך כלל מאיסוף הדגימה על ידי פלבוטומיסטים או עובדי מעבדה או רופאים או אחיות במרפאה או במחלקה באשפוז.
סדרת הדגימות בליווי טופס דגימה (או בקשת בדיקה) ידני או ממוחשב, מועבר או משונע למעבדה הרפואית. סדרת מבחנות וקוטיינר טיפוסית המכילות דם, או דגימה מסוג אחר תגיע בדרך כלל למעבדה במכלים או צידניות יחד עם טופס הדגימה.
לטופס ולדגימות מוצמד מספר מעבדה, ברוב המעבדות החדישות נעשה זיהוי אוטומטי של מציין או מספר חד-חד ערכי באמצעות ברקוד או אמצעי זיהוי אלקטרוניים אחרים. הדגימות בדרך כלל מקבלות אותו המספר, לעיתים קרובות כמדבקה שניתן להדביק על הטופס והמבחנה.
במעבדות חדישות, לכל תווית כזו קיים ברקוד הניתן לסריקה באמצעות קוראי ברקוד מובנים באנלייזרים אוטומטיים, תוך זיהוי של דרישות בדיקה הנטענות ממערכות רישום ממוחשבות ( LIS או LIMS). כניסה של בקשות על מערכת ניהול מעבדה כרוכה בהקלדה, או סריקה (בשימוש עם ברקוד) של מספר המעבדה או המציין החד-חד ערכי, המאפשרים זיהוי המטופל, וכן כל הבדיקות הנדרשות לאותה דגימה. התוכנה וציוד ממוחשב ואוטומטי זה, שמאפשר לצוות הרפואי הרלונטי לדעת בכל רגע נתון את מצב הדגימה, הבדיקה והתוצאה הספציפית עבור כל נבדק.
הדגימות מוכנסות לפי סוגן למיכשור לביצוע הבדיקות, תוך ביצוע בקרת איכות פנימית.
תוצאות הבדיקה עובדות בקרת איכות ומאושרות על ידי הגורם המאשר במעבדה.
תוצאות הבדיקה המאושרות מועברות לגורם הרפואי המוסמך במחלקה או המרפאה שבה נמצא הרופא מזמין הבדיקה.
מחשוב ואינפורמטיקה במעבדה
מעבדות רפואיות מנוהלות בדרך כלל באמצעות מערכת ממוחשבת של תוכנות, קיים שחלוף מידע וזרימת נתונים בין תוכנות ומחשבים הקולטים נתוני דגימה, למחשבים ותכנות לניהול המעבדה לרבות ציוד אנליטי אוטומטי וחצי אוטומטי, וכן מעבדי נתונים ממוחשבים, קיימים תקנים לטרמינולוגיה המסדירים ומבטיחים שהמידע הזורם בכל המערכות הללו, אכן ישמור על אמינות המידע ושיוכו המתאים למטופלים המתאימים לפי כללים ברורים של בקרת איכות והבטחת איכות,
מערכות מידע אלה LIS או LIMS מתממשקות לעיתים קרובות עם מערכת מידע רפואית או תיק רפואי אישי של חולים במרפאות ובמחלקות בתי החולים. מערכות אלה מבטיחות לבתי חולים ולמעבדות הקהילה להזמין את הבדיקות הנכונות עבור כל חולה/מטופל, לעקוב אחר ההיסטוריה הרפואית של המטופלים או הדגימות, ולהבטיח איכות ואמינות טובה יותר של התוצאות וכן הדפסת עותקים קשיחים של התוצאות עבור רשומות המטופל לעיון וידיעת הרופאים המטפלים.
הדיווח על בדיקות ותוצאות מתבצע בשאיפה ליחידות ולתקן אחיד (כמו Logical Observation Identifiers Names and Codes (LOINC) and Nomenclature for Properties and Units terminology (NPU terminology), תקנים המקובלים במדינות מפותחות אחדות, עדיין לא קיימת הסכמה גורפת לגביהן והן עדיין אינן נהוגות בישראל.
ניתוח תוצאה, אימות ופרשנות
רוב התכנות לניהול מעבדה רפואית בנויות כך שהן מסוגלת לזהות תוצאות חריגות, במספר רמות, ולהתריע כשמדובר בערכים קריטיים, במקרים אלה חלה חובת דיווח מידית לגורמים המתאימים (מנהל המעבדה, הרופא המטפל וכו'). הצוות המקצועי של המעבדה רפואי נדרש לעיתים להסביר ולפרש את משמעות תוצאות המעבדה לצוות הרפואי.
טווחים ייחוס רגילים
טווחי ייחוס של ערכים נורמליים נאספים בדרך כלל על אוכלוסייה (מספר גדול של אנשים) בריאה לכאורה. מה שנקרא ערכים נורמליים הם הגבול העליון והתחתון של הטווח שבו מצויים 95% מכלל הערכים הנמדדים. לכן, ערך המצוי מחוץ לטווח הנורמלי אינו אומר באופן אוטומטי שהנבדק הרלוונטי הוא חולה. הטווחים הרגילים תלויים במידה רבה במתודולוגיה שבה נעשה שימוש לחקר האוכלוסייה הנבדקת. הגבולות לערכי הנורמה בבדיקות דם ובבדיקות שתן, משמשים כערכי ייחוס בלבד, בשל גורמים רבים ומגוונים המשפיעים על תוצאות הבדיקה.
טווחי ערכים חריגים
טווחי ייחוס של ערכים חריגים הם ערכים שעשויים להעיד על מצב לא רגיל, מחלה של המטופל, אם כי, כאמור לעיל, יש להתחשב בגורמים נוספים רבים ופעמים רבות קיים צורך לבצע בדיקות נוספות וכן להעריך את התוצאות לפי תוצאות בדיקה אחרות, או לפי בדיקות חוזרות. על מנת להעריך את ממצאי המעבדה כראוי, על הרופא להתחשב לא רק בערכים אלה, אלא עליו להתאימם לגורמים קליניים, וכן בגורמים כמו גיל, מין, ולעיתים אך מוצא אתני, לשימוש בתרופות מסוימות, לקשר למחלות אחרות וכדומה. ובנוסף לכל קיימת חשיבות בפרשנות רפואית המתאימה אישית לנבדק.
ערכים קריטיים וערכי פאניקה
ערכים קריטיים / ערכי פאניקה מוגדרים כערכים המצויים מחוץ לטווח הרגיל עד לרמה העלולה להוות סיכון בריאותי מיידי לאדם או דורשים פעולה מיידית מצד הרופא מזמין הבדיקה. המדיניות של המעבדה הקלינית מתייחסת לערכים הקריטיים הרשומים בהתאם למדיניות בית החולים או המוסד הרפואי. במעבדות ממוחשבות קיים דיגול בתוכנת המעבדה שמסמן ואף מזעיק מיידית כאשר מתקבל ערך קריטי/ערך פאניקה על אנליט מסוים לגבי נבדק מסוים.
נוהל הדיווח לערכים קריטיים
לאחר הקמת רשימת הערכים הקריטיים והפצתם לידיעת הנוגעים בדבר הן במעבדה הרפואית והן במחלקות האשפוז השונות בבית החולים, או למרפאות השונות בקופות החולים, במקביל יש להגדיר את הליך הדיווח על ערכים קריטיים. הליכים אלה, לא תמיד מוגדרים מספיק ואינם אחידים במוסדות רפואה שונים. יש להטמיע ערכים אלה במעבדה, בין העובדים ברמות השונות.
ברגע שבמעבדה רפואית מתקבלים ערכים הקריטיים, על עובדי המעבדה להפנות מיידית את תשומת לבם של המנהל הרפואי והצוות הרפואי לערכים אלה. יש להגדיר היטב את נוהל העברת המסרים/תוצאות הבדיקה לצוות הרפואי במחלקות השונות. על מוסר התוצאה לוודא שהמסר, הובן והתקבל על ידי האדם הנכון, במקום הנכון ובזמן הנכון. דבר זה יכול להתבצע אוטומטית דרך מערכת ממוחשבת או באופן ידני באמצעות אמצעי תקשורת. אך תמיד חשוב לוודא קבלת אישור על כך שהתוצאה נתקבלה במקום ובזמן הנכונים, לאיש המקצוע המתאים המסוגל לפעול על פי המידע שהתקבל, ולתת מענה רפואי למטופל.
חשוב להגדיר מי יהיה אחראי על תוצאות הדיווח. רצוי שההודעה תינתן על ידי מנהל המעבדה או לפחות עובד המעבדה הבכיר בתחום.
כללי
הבטחת איכות (quality assurance - QA)) היא כל תהליך שיטתי המשמש להגדיר האם מוצא או שירות כלשהו עונה לכל הדרישות הייחודיות לגביו. הבטחת איכות מגדירה מערכת שלמה של דרישות לפיתוח או ייצור מוצרים או שירותים אמינים.
מערכת להבטחת איכות נועדה לשמש ככלי להגברת ביטחון המעבדה והלקוח המשתמש במוצר או שירות כמו גם תחושת האמינות, תוך מעקב מתמשך והגברת יעילות התהליך ושיפורו אצל היצרן או נותן השירות.
הבטחת איכות במעבדות רפואיות
יש לציין את הערכים הבאים כמרכיבים עיקריים, אך לא בלבדיים, במערכת הבטחת איכות של מעבדות רפואיות:
בקרת איכות
בקרת איכות במעבדה רפואית היא מכלול הפעולות האנליטיות הנדרשות על מנת להבטיח שהמעבדה תדווח תוצאות מעבדה איכותית, אמינות, מדייקות ומהימנות.
בקרת איכות פנימית
בקרת איכות יומית המבוצעת במעבדה, מפוענחת ומנותחת על ידה באופן עצמאי, לשם קביעת הקבלה או הדחייה של התוצאה תוך יישום חוקים מוגדרים של בקרת איכות.
בקרת איכות מתבצעת בדרך כלל על ידי אנליזה של דגימות יציבות (או דגימות מאוכלוסיות בעלות אפיון יציב) וע"י ניתוח סטטיסטי של התוצאות לתיאור רמת הביצוע האנליטית. המעבדה מריצה דגימות בקרת איכות (בקרים) בכל הרצה (משך הזמן או אורך סדרת המדידות שבה מצפים לשמירת יציבות מדדי הדיוק והדירות התוצאות), ומשווה את תוצאות בדיקת האנליטים הספציפיים עם הבקרים המתאימים. כל האנליטים הנבדקים במעבדה חייבים בהשוואה כזו מול בקרים בכל הרצה.
בקרת איכות חיצונית
בקרת איכות תקופתית המתבצעת במסגרת בין מעבדתית או במסגרת של חברה לאומית או בין לאומית, על ידי העברת דגימות של מדודות וידועות של מבחני מיומנות בין המעבדות. התוצאות מפוענחות ומנותחות באופן מרכזי על ידי הגוף החיצוני ולקחיה מיושמים באופן השוואתי תקופתי בדוח חוזר עם המלצות, הערות ובהשלכות על תפעול המעבדה.
בטיחות וגיהות במעבדה
נושא חשוב של מעבדה רפואית חייבת בו היא בטיחות וגיהות. הבטיחות והגיהות במעבדה כוללת נושאים כמו נוהלי בטיחות וגיהות, גיהות אישית, בטיחות אש, בטיחות חשמל, בטיחות מכנית - פיזיקלית, בטיחות עם חומרים כימיים ובבטיחות עם חומרים ביולוגיים מזהמים. כמו כן פרק הבטיחות במעבדה עוסק בשיטות ואמצעי מיגון ואביזרי בטיחות.
פיקוח, הסמכה והתעדה של מעבדה רפואית
אמינות המעבדות הרפואיות חשובה ביותר לבריאותם ולבטיחותם של החולים בהסתמך על שירותי הבדיקות הניתנים על ידי מעבדות אלו. התקן בין-לאומי בשימוש להסמכה של מעבדות רפואיות הוא ISO 15189 - מעבדות רפואיות, תקן זה מפרט דרישות להבטחת איכות וכישורים.
הגוף הרגולטורי במדינת ישראל המפקח על המעבדות הרפואיות הוא המחלקה למעבדות של משרד הבריאות. המחלקה למעבדות פועלת בשיתוף גורמים אחרים במשרד הבריאות לבקר ולפקח באמצעות תקנות ונהלים וכן באמצעות מבדקים תקופתיים ומבדקי פתע בכל מוסדות הרפואה בישראל, לרבות מעבדות בתי חולים, מעבדות קופות חולים ומעבדות פרטיות. פיקוח זה כולל:
הפיקוח נערך לפי תקנות בריאות העם (מעבדות רפואיות), ועל פי נוהלי וחוזרי משרד הבריאות הספציפיים. כל אלה מחייבים את כל המעבדות הרפואיות ברישום, ובהטמעת דרישות התקנות, החוזרים והנהלים.
הסמכת מעבדה רפואית בישראל אינה חובה בשלב זה. במדינות מפותחות אחדות הסמכת מעבדה רפואית היא חובה. הסמכת מעבדה רפואית נערכת על ידי הרשות הלאומית להסמכת מעבדות (ISRAC), לפי מסמך בין לאומי ISO 15189. רוב בתי החולים במדינת ישראל עוברים הסמכה הכוללת את כל המחלקות בבית החולים לרבות המעבדות הרפואיות על ידי גוף בין לאומי אחר בשם JCI. במקרים מיוחדים כמו מעבדות בנקי דם או מעבדות לזיהוי גנטי קיימת דרישה להסמכה של גופים בין לאומיים חיצוניים (כמו AABB ) המחייבים קיום תקנים חמורים, שנבדקים על ידי גופים אלה.
במדינת ישראל קיימת חובת התעדה לפי מסמך ISO 9001:2000 בכל המעבדות הרפואיות.
מעבדות רפואיות בישראל
ב-2016 דו"ח המדינה מתח ביקורת על מערך המעבדות הרפואיות בארץ. כיום קיימת מצוקת כוח אדם בתחום זה, כאשר כמחצית מן העובדים במעבדות הם מעל גיל 55, מה שצפוי ליצור מחסור בעובדים בעתיד הקרוב עקב יציאתם לגמלאות . התקיימו שביתות של עובדי המעבדות, בין היתר בנוגע לתנאי שכרם.
אילמ"ר – האיגוד הישראלי למדעי המעבדה הרפואית
אילמ"ר - האיגוד הישראלי למדעי המעבדה הרפואית,היא עמותה מדעית מקצועית המאגדת בתוכה אקדמאים העוסקים במדעי המעבדה הרפואית.
אילמ"ר הוא חבר מן המניין בארגון הבין-לאומי לביוכימיה קלינית ורפואה מעבדתית IFCC ובארגון האירופאי EFLM. האיגוד הוא הרחבה של החברה הישראלית לביוכימיה קלינית (חיב"ק), שנכללו בה מקצועות המעבדה המטולוגיה, ומיקרוביולוגיה. האיגוד פועל בתחום המקצועי-מדעי בלבד, ולא בענייני עובדים ושכר.
באילמ"ר כ-1,500 עמיתים ממעבדות רפואיות בכל הארץ.
פעילות הוועד
פעילות הוועד כוללת פעילות מקצועית ומדעית שוטפת לאורך השנה
הוועד פועל גם בתחום התקינה והמדיניות הארצית והבין-לאומית
אלימלך מנחם מנדל לנדא
רבי אלימלך מנחם מנדל לנדא (– י"ט בשבט תרצ"ו, 1936) היה האדמו"ר הראשון בשושלת סטריקוב. מכונה בחסידות זו ה"אדמו"ר הזקן".
ביוגרפיה
בנו של רבי בעריש מביאלה, בנו של רבי אברהם מטשכנוב. אביו היה האדמו"ר לחסידי וורקא לאחר פטירת האדמו"ר הצעיר מוורקא רבי מנחם מנדל. לאחר פטירת אביו, פנה כשאר חסידיו לרבי יחיאל מאלכסנדר ואחריו להישמח ישראל. לאחר פטירת הימחש ישראל בכ"ט טבת תר"ע, פנו קבוצה מהחסידים, ובהם רבי אלימלך מנחם מנדל לאחיו רבי אהרן צבי לנדא. לאחר פטירת אחיו, ארבעה חודשים מאוחר יותר, הכתירוהו החסידים לאדמו"ר.
הוא התיישב בזדונסקה וולה ופתח בה את חצרו. בהמשך עבר לסטריקוב. במלחמת העולם הראשונה עבר לזגרז' בה כיהן עד סוף ימיו.
ביקר פעמיים בארץ ישראל ובאחד הביקורים התעכב למגורים למשך תקופה. נפטר באוטבוצק אליה הובא לצורך רפואה. נקבר בוורשה באוהל. קברו והאהל שוקמו והוקמו מחדש בשנת תשמ"ח.
בנו רבי יעקב דן, מילא את מקומו. בנים נוספים היו רבי אברהם רבה של קינוב שנפטר בצעירותו, רבי טוביה מביאלה ורבי יוסף מזגרז'.
דברי תורתו אבדו בשואה. מעט מדברי תורתו הובאו בקובצי "חצרות אדר" של רבי נח גד וינטרוב.
ג'ון ניוטון
ג'ון הנרי ניוטון (באנגלית: John Henry Newton; 24 ביולי 1725 - 21 בדצמבר 1807) היה כומר בכנסייה האנגליקנית וקפטן ספינת עבדים. בערוב ימיו הפך ללוחם נגד סחר העבדים. כמו כן, הוא כתב מזמורי תפילה רבים, שהבולט בהם הוא "Amazing Grace".
ילדות ונעורים
ניוטון נולד בוופינג, לונדון ב-1725, בנו של ג'ון ניוטון האב, סקיפר ששרת בים התיכון, ואליזבת ניוטון, שמתה משחפת ב-1732, כאשר ניוטון היה כמעט בן שבע. ניוטון בילה שנתיים בפנימייה ובגיל 11 יצא לים עם אביו. הפליג בשישה מסעות לפני שאביו יצא לגמלאות ב-1742.
אביו של ניוטון תכנן לשלוח את בנו לעבוד במטע סוכר בג'מייקה. אך במקום זאת ניוטון חתם על חוזה עם ספינת סוחר אשר הפליגה לים התיכון. ב-1743, כשהיה בדרכו לבקר חברים, נתפש בידי הצי המלכותי וגויס אליו בכוח. הוא נהיה צוער על הספינה ההורוביץ. בשלב מסוים, ניסה ניטון לערוק אך נתפש ונענש מול צוות של 350 איש, הופשטה חולצתו, הוא נקשר לתורן והוצלף תריסר פעמים. בנוסף לכך הורדה דרגתו לימאי פשוט.
לאחר שסיים את שירותו והבריא נפשית ופיזית עבר ניוטון מההורוביץ, שהייתה בדרכה להודו, לפגסוס, ספינת עבדים שהפליגה למערב אפריקה. הפגסוס נשאה סחורה לאפריקה, החליפה אותה בעבדים ואת העבדים לקחה לאנגליה ומדינות נוספות.
ניוטון היה מטרד ויצר בעיות לצוות הפגסוס. לכן, כאשר הגיעו למערב אפריקה השאירו אותו עם סוחר עבדים בשם עמוס קלאו. קלאו העביר את ניוטון לאשתו, הנסיכה פיא, דוכסית אפריקאית. ניוטון סבל מיחס משפיל ומהתעללות יחד עם עבדיה האחרים. ב-1748 הציל את ניוטון קפטן שנתבקש לחפש אחריו בידי אביו.